1. ΝΟΜΟΣ υπ’αριθ. 443 της 6/7 Αυγ.1943 Περί τρόπου εισπράξεως εσόδων και πληρωμής δαπανών της Μηχανικής Υπηρεσίας Κοινοτήτων.  Εκυρώθη διά της υπ’ άριθ. 157/1946 πράξεως του Υπουργικού Συμβουλίου Επεξετάθη εις την Δωδεκάνησον διά του Α.Ν. 798/1948.  ΄Αρθρ.1-1.Αι πληρωμαί των αποδοχών του προσωπικού και των συναφών δαπανών λειτουργίας της παρ’ εκάστω Νoμώ βάσει των κειμένων νόμων λειτουργούσης Μηχανικής Υπηρεσίας Κοινοτήτων ενεργούνται υπό του Δημοσίου Ταμείου της έδρας εκάστης Μ.Υ.Κ βάσει των εντολών του Νομάρχου και φέρονται εις χρέωσιν χρηματικού λογαριασμού.  Εις πίστωσιν του λ/σμού τούτου άγονται αι κατά τας κειμένας διατάξεις υποχρεωτικαί εισφοραί των Δήμων και Κοινοτήτων υπέρ της Μ.Υ.Κ., ων εισφορών πίναξ κοινοποιείται υπό του Νομάρχου εις το ανωτέρω Ταμείον, ως και εις τον ταμίαν του υποχρέου εις εισφοράν Δήμου ή Κοινότητος.  2. Ο υπόχρεος εις εισφοράν Δήμος ή Κοινότης υποχρεούται όπως εντός μηνός από της γνωστοποιήσεως αυτώ υπό του Νομάρχου της ως ανω υποχρεωτικής επιβαρύνσεως αυτού διά την συμμετοχήν του εις την κάλυψιν των δαπανών λειτουργίας της Μ.Υ.Κ. εκδώση το σχετικόν ένταλμα εις βάρος του πρ/σμού του και υπέρ της Μ.Υ.Κ. Ο ταμίας του Δήμου ή Κοινότητος εξοφλεί το ως άνω ένταλμα και το προϊόν αυτού εμβάζει εις το Δημόσιον Ταμείον το ενεργούν την πληρωμήν των δαπανών της Μ.Υ.Κ., άγεται δε υπό τούτου εις πίστωσιν του παρ’ αυτώ λ/σμού δι’ ου ενεργούνται αι πληρωμαί των δαπανών.  Εις περίπτωσιν καθ’ ην ο υπόχρεος Δήμος ή Κοινότης παραλείψει να προβή εις την έκδοσιν του ανωτέρω υπέρ της Μ.Υ.Κ. εντάλματος, ο Νομάρχης προβαίνει εις τον καταλογισμόν ταύτης και κοινοποιεί την καταλογιστικήν πράξιν εις τον ταμίαν του Δήμου ή Κοινότητος πρός εκτέλεσιν.  3.Εάν κατά την έναρξιν της ισχύος του παρόντος νόμου εκκρεμούσιν ελλείψει αντικρύσματος εξ εισφορών ανεκτέλεστοι εντολαί πληρωμής δαπανών της Μ.Υ.Κ. αύται διαβιβάζονται πρός εκτέλεσιν εις τον κατά τον παρόντα νόμον ενεργούντα τας πληρωμάς αυτής δημόσιον ταμίαν. Επίσης εις τον αυτόν εμβάζεται πάν ποσόν εξ εισφορών ευρισκόμενον ως πλεονάζον εις χείρας του ταμίου του Δήμου ή Κοινότητος του μέχρι τούδε ενεργούντος την πληρωμήν των δαπανών της Μ.Υ.Κ. και την συγκέντρωσιν των εισφορών.  4.Εις το προσωπικόν του διεξάγοντος την ταμειακήν υπηρεσίαν της Μ.Υ.Κ. Δημοσίου Ταμείου παρέχεται ποσοστόν ίσον πρός το 4% επί των υπό τούτου εισπραττομένων εσόδων της Μ.Υ.Κ., κατανεμόμενον μεταξύ του προσωπικού  του Ταμείου αναλόγως του οργανικού μισθού εκάστου. Αρθρ.2.-1. Πληρωμαί εις ας αφορά ο παρών νόμος γενόμεναι πρό της εκδόσεως τούτου και συμφώνως πρός τας διατάξεις αυτού θεωρούνται ως γενόμεναι δυνάμει και εις εκτέλεσιν τούτου.  2.Τα εκ της εφαρμογής του παρόντος νόμου ανακύπτοντα τυχόν λεπτομερειακά ζητήματα κανονίζονται διά κοινής αποφάσεως των Υπουργών Εσωτερικών και Οικονομικών. Άρθρ.3.-Από της ισχύος του παρόντος πάσα πρόσληψις προσωπικού διά την Μ.Υ.Κ. ενεργείται υπό του Νομάρχου μετά προηγουμένην έγκρισιν των Υπουργών Εσωτερικών και Οικονομικών. Άρθρ.4.-Πάσα διάταξις αντικειμένη εις τον παρόντα νόμον καταργείται.  Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. (Αντί της σελ. 59) Σελ.59(α) Τεχνιικαί Υπηρεσίαι Υπ. Εσωτερικών 2.Α.γ.1 